J จับมือพันธมิตร จัดประชุมใหญ่ประจำปี
J จับมือพันธมิตร จัดประชุมใหญ่ประจำปี “IT Junction Dealer Convention 2018” ณ หอประชุมวายุภัค โรงแรมเซ็นทรา ศูนย์ราชการแจ้งวัฒนะ เมื่อเร็วๆ นี้
4 เม.ย. 2561

นายสุพจน์ วรรณา (ที่ 3 จากซ้าย) ประธานเจ้าหน้าที่บริหาร บริษัท เจเอเอส แอสเซ็ท จำกัด (มหาชน) หรือ J ผู้ประกอบธุรกิจบริหารพื้นที่เช่าภายในศูนย์การค้าในส่วนของโทรศัพท์เคลื่อนที่และสินค้าเทคโนโลยีภายใต้ชื่อ IT Junction นำทัพผู้บริหารระดับสูงกลุ่มเจมาร์ท จับมือพันธมิตรอย่าง AIS, SINGER และ JAYMART จัดงานประชุมใหญ่ประจำปี “IT Junction Dealer Convention 2018” ณ หอประชุมวายุภัค โรงแรมเซ็นทรา ศูนย์ราชการแจ้งวัฒนะ เมื่อเร็วๆ นี้
พร้อมทั้งนำเสนอโปรโมชั่นและสิทธิพิเศษ สำหรับดีลเลอร์ของ IT Junction เดินหน้าสร้างนวัตกรรมใหม่ๆ เพิ่มช่องทางสร้างรายได้ให้กับร้านค้าเช่าในพื้นที่ และแผนขยายสาขา IT Junction ร่วมกับ Big C เพิ่มอีก 8 สาขาในปีนี้ ตอกย้ำ ความเป็นผู้นำพื้นที่ให้เช่าอย่างแข็งแกร่งกว่า 50 สาขาครอบคลุมทั่วประเทศ
โดยภายในงาน ยังนำแฟรนไชส์ Rabb Coffee เสิร์ฟกาแฟคุณภาพฟรี ให้แก่ลูกค้าคนสำคัญ รวมทั้ง มอบความสุขกับมินิคอนเสิร์ตจาก หน้ากากระฆัง อาร์ม กรกันต์ สุทธิโกเศศ จากรายการ The Mask Singer Thailand สร้างสีสันภายในงาน
 